贈水西寺舉老
作者：陳天麟
朝代：宋

paragraphs: 山前流水化平陸，溪上羣山疊寒玉。
寺逢劫火一再遷，唯有浮圖立於獨。
江南佛法多衰謝，主張名教一夔足。
詩人江西派，更是真如舊尊宿。
我生遍參未究竟，布襪青鞋走林谷。
師言子歸有余師，留飯青精盤苜蓿。
杖藜並語松林路，行聽松聲如度曲。
尚寒三十六峰盟，遊罷同回把黄菊。